stanford-oval/wikipedia huggingface dataset:
ประกิต ดีพร้อม
ทีมชาติ

ในวันที่ 9 พฤศจิกายน 2557 ประกิตยิงประตูได้ในการแข่งขันกระชับมิตรกับทีมชาติฟิลิปปินส์ และประกิตก็เป็นส่วนหนึ่งของทีมชาติไทยที่คว้าแชมป์เอเอฟเอฟ ซูซูกิ คัพ 2014 ด้วย ในเกมรอบแบ่งกลุ่มกับเมียนมาร์ ประกิตทำประตูที่สองของชัยชนะ 2-0 ด้วยการเตะฟรีคิก เขายังจ่ายให้เกริกฤทธิ์ ทวีกาล ในชัยชนะ 3-0 กับฟิลิปปินส์ในรอบรองชนะเลิศ
ทีมชาติ > ระหว่างประเทศ

| ทีมชาติ | ปี | ลงเล่น | ประตู |
| --- | --- | --- | --- |
| ไทย | 2014 | 8 | 2 |
| ไทย | 2015 | 4 | 1 |
| ไทย | 2016 | 7 | 0 |
| ไทย | รวม | 19 | 3 |
เกียรติประวัติ > บุรีรัมย์ ยูไนเต็ด

ไทยลีก 1 (1): 2015
ไทยเอฟเอคัพ (1): 2015
ไทยลีกคัพ (1): 2015
ก. ถ้วยพระราชทาน (1): 2015
แม่โขง คลับ แชมเปี้ยนชิพ (1): 2015
เกียรติประวัติ > เมืองทอง ยูไนเต็ด

ลีกภูมิภาค ดิวิชั่น 2 (1) : 2007
ไทยลีกคัพ (1): 2017
แม่โขง คลับ แชมเปี้ยนชิพ (1): 2017
เกียรติประวัติ > ทีมชาติไทย

ฟุตบอลชิงแชมป์แห่งชาติอาเซียน (2): 2014 , 2016
คิงส์คัพ (1): 2016
พ.ศ. 2534

ตามเข็มนาฬิกาจากบนซ้าย: รถถัง ที-55 ของเซอร์เบียที่พังเสียหายในช่วงสงครามประกาศอิสรภาพโครเอเชีย จุดเริ่มต้นของสงครามยูโกสลาเวีย; การปะทุของเขาปีนาตูโบในประเทศฟิลิปปินส์ ซึ่งเป็นการปะทุที่มีพลังมากเป็นอันดับ 2 ในคริสต์ศตวรรษที่ 20; เลาดาแอร์ เที่ยวบินที่ 004 ตก ทำให้ผู้โดยสารทั้งหมด 223 เสียชีวิต; บอริส เยลต์ซินสะบัดธงชาติรัสเซียใหม่หลังความพยายามรัฐประหารในสหภาพโซเวียต พ.ศ. 2534; สหรัฐและสหภาพโซเวียตที่ไม่นานจะล่มสลาย ลงนามสนธิสัญญา START I; หมู่บ้านที่ถูกน้ำท่วมในประเทศบังกลาเทศหลังมีพายุไซโคลนที่ทำให้มีผู้เสียชีวิต 138,866 คน; เอ็มวี Moby Prince ที่ชนกับเรือบรรทุกน้ำมันในประเทศอิตาลี ก่อให้เกิดไฟไหม้ถาโถมและผู้เสียชีวิต 140 คน; อากาศยานของกองทัพอากาศสหรัฐบินเหนือทุ่งน้ำมันคูเวตที่เผาไหม้หมดในช่วงสิ้นสุดสงครามอ่าว
| --- | --- |
ศตวรรษ::  19  20  21
ปี::  2531  2532  2533  2534  2535  2536  2537
| --- | --- |
ปฏิทินสุริยคติไทย: 2534
ปฏิทินกริกอเรียน: 1991 MCMXCI
Ab urbe condita: 2744
ปฏิทินอาร์มีเนีย: 1440 ԹՎ ՌՆԽ
ปฏิทินอัสซีเรีย: 6741
ปฏิทินบาไฮ: 147–148
ปฏิทินเบงกอล: 1398
ปฏิทินเบอร์เบอร์: 2941
ปีในรัชกาลอังกฤษ: 39 Eliz. 2 – 40 Eliz. 2
พุทธศักราช: 2535
ปฏิทินพม่า: 1353
ปฏิทินไบแซนไทน์: 7499–7500
ปฏิทินจีน: 庚午年 (มะเมียธาตุโลหะ) 4687 หรือ 4627     — ถึง — 辛未年 (มะแมธาตุโลหะ) 4688 หรือ 4628
ปฏิทินคอปติก: 1707–1708
ปฏิทินดิสคอร์เดีย: 3157
ปฏิทินเอธิโอเปีย: 1983–1984
ปฏิทินฮีบรู: 5751–5752
ปฏิทินฮินดู: 
 - วิกรมสมวัต: 2047–2048
 - ศกสมวัต: 1913–1914
 - กลียุค: 5092–5093
ปฏิทินโฮโลซีน: 11991
ปฏิทินอิกโบ: 991–992
ปฏิทินอิหร่าน: 1369–1370
ปฏิทินอิสลาม: 1411–1412
ปฏิทินญี่ปุ่น: ศักราชเฮเซ 3 (平成３年)
ปฏิทินจูเช: 80
ปฏิทินจูเลียน: กริกอเรียนลบ 13 วัน
ปฏิทินเกาหลี: 4324
ปฏิทินหมินกั๋ว: ROC 80 民國80年
เวลายูนิกซ์: 662688000–694223999
กล่องนี้:  ดู คุย แก้
พุทธศักราช 2534 ตรงกับปีคริสต์ศักราช 1991 เป็นปีปกติสุรทินที่วันแรกเป็นวันอังคารตามปฏิทินเกรกอเรียน และเป็น
ปีมะแม ตรีศก จุลศักราช 1353 (วันที่ 16 เมษายน เป็นวันเถลิงศก)
ผู้นำประเทศไทย

พระมหากษัตริย์: พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (9 มิถุนายน พ.ศ. 2489 – 13 ตุลาคม พ.ศ. 2559)
นายกรัฐมนตรี
พลเอก ชาติชาย ชุณหะวัณ (4 สิงหาคม พ.ศ. 2531 – 23 กุมภาพันธ์ พ.ศ. 2534)
พลเอก สุนทร คงสมพงษ์ (ใช้อำนาจนายกรัฐมนตรีตั้งแต่ 23 กุมภาพันธ์ – 1 มีนาคม พ.ศ. 2534)
นายอานันท์ ปันยารชุน (2 มีนาคม พ.ศ. 2534 – 22 มีนาคม พ.ศ. 2535)
เหตุการณ์ > มกราคม-มิถุนายน

12 มกราคม - สงครามอ่าวเปอร์เซีย: รัฐสภาแห่งสหรัฐอเมริกาออกรัฐบัญญัติ อนุญาตให้ใช้ปฏิบัติการทางทหารเพื่อขับไล่กองทัพอิรักออกจากประเทศคูเวต
17 มกราคม - สงครามอ่าวเปอร์เซีย: ปฏิบัติการพายุทะเลทรายเริ่มต้นขึ้น
15 กุมภาพันธ์ - เกิดอุบัติเหตุรถบรรทุกเชื้อปะทุ (แก๊ป) พลิกคว่ำ ทำให้เชื้อปะทุระเบิด ที่อำเภอท้ายเหมือง จังหวัดพังงา มีผู้เสียชีวิต 207 คน
22 กุมภาพันธ์ - จอร์จ เอช. ดับเบิลยู. บุช ประธานาธิบดีสหรัฐ ขู่ว่าจะทำสงครามเต็มรูปแบบกับอิรัก หากอิรักไม่ยอมถอนกำลังออกจากคูเวต
23 กุมภาพันธ์ - รัฐประหารในประเทศไทย พ.ศ. 2534 : พลเอกสุนทร คงสมพงษ์ ประธานคณะรสช. นำการก่อรัฐประหารในประเทศไทย โค่นล้มรัฐบาลที่พลเอกชาติชาย ชุณหะวัน เป็นนายกรัฐมนตรี หลังจากนั้นได้ทำการอายัติและตรวจสอบทรัพย์สินของอดีตรัฐมนตรีจำนวน 23 คน ผลการตรวจสอบทรัพย์สิน สรุปให้ยึดทรัพย์ของอดีตรัฐมนตรีจำนวน 10 คน
28 กุมภาพันธ์ - สงครามอ่าวเปอร์เซีย: จอร์จ บุช ประกาศหยุดยิง หลังอิรักยอมรับข้อเรียกร้อง 12 ข้อขององค์การสหประชาชาติ เป็นการยุติสงครามปลดปล่อยคูเวต ซึ่งกินเวลา 6 สัปดาห์
9 มีนาคม - ประชาชนในกรุงเบลเกรดเดินขบวนครั้งใหญ่ เพื่อต่อต้านสโลโบดัน มิโลเชวิช ทำให้มีผู้เสียชีวิต 2 คน
9 เมษายน - จอร์เจียประกาศอิสรภาพหลังตกเป็นอาณานิคมของสหภาพโซเวียต
28 เมษายน
ทีมฟุตบอลหญิงทีมชาติจีนชนะเลิศการแข่งขันฟุตบอลหญิงชิงแชมป์แห่งชาติเอเชีย ครั้งที่ 8 ณ ประเทศญี่ปุ่น
ยูห์ เมียงวู สร้างสถิติโลกของการป้องกันแชมป์โลกรุ่นไลท์ฟลายเวท เมื่อป้องกันแชมป์โลกรุ่นจูเนียร์ฟลายเวท WBA ครั้งที่ 17 ชนะน็อค กาจก้อง แดนภูไท ยก 10 และยังเป็นสถิติโลกจนถึงปัจจุบัน
4 พฤษภาคม
21 พฤษภาคม - ราจีฟ คานธี อดีตนายกรัฐมนตรีอินเดีย ถูกลอบสังหารด้วยการระเบิดพลีชีพโดยสตรีระหว่างการหาเสียงเลือกตั้งในรัฐทมิฬนาดู
26 พฤษภาคม - เลาดาแอร์ เที่ยวบินที่ 004 ประสบอุบัติเหตุระเบิดกลางอากาศและตกที่อุทยานแห่งชาติพุเตย จังหวัดสุพรรณบุรี ผู้โดยสารและลูกเรือทั้งหมด 223 คน เสียชีวิต
11 มิถุนายน - การรถไฟแห่งประเทศไทย เริ่มเปิดเดินขบวนรถด่วนพิเศษสปรินเตอร์ โดยใช้รถดีเซลรางรุ่น บริทิชเรล คลาส 158 ทำขบวน
20 มิถุนายน - รัฐสภาเยอรมนีตัดสินใจย้ายเมืองหลวงจากบอนน์ไปยังเบอร์ลินอีกครั้ง
25 มิถุนายน - โครเอเชีย และสโลวีเนีย แยกตัวเป็นเอกราชจากยูโกสลาเวีย
27 มิถุนายน - ประเทศสโลวีเนียซึ่งเพิ่งประกาศเอกราชได้เพียงสองวันถูกบุกจู่โจมโดยกองทัพยูโกสลาเวีย
เหตุการณ์ > กรกฎาคม-ธันวาคม

1 กรกฎาคม – สนธิสัญญาวอร์ซอ ยุติลงอย่างเป็นทางการ
21 กรกฎาคม – ทีมฟุตบอลทีมชาติอาร์เจนตินาชนะเลิศการแข่งขันฟุตบอลชิงแชมป์แห่งชาติอเมริกาใต้ ครั้งที่ 35 ณ สนามกีฬานาซีโอนัลเดชิลี กรุงซานเตียโก ประเทศชิลี
6 สิงหาคม – ทิม เบอร์เนอร์ส-ลี เผยแพร่แฟ้มที่อธิบายแนวคิดเกี่ยวกับ "เวิลด์ไวด์เว็บ"
10 สิงหาคม - พระภิกษุ สามเณร และอุบาสก อุบาสิกาชาวไทยถูกฆ่าที่วัดพรหมคุณาราม เมืองฟีนิกซ์ รัฐแอริโซนา สหรัฐอเมริกา
19 สิงหาคม – ฝ่ายคอมมิวนิสต์พยายามโค่นล้ม มิคาอิล กอร์บาชอฟ ให้ลงจากอำนาจ ในการก่อรัฐประหารที่ประสบความล้มเหลว
20 สิงหาคม – เอสโตเนียประกาศเอกราชหลังการปฏิวัติ ซึ่งเป็นส่วนหนึ่งของเหตุการณ์การล่มสลายของสหภาพโซเวียต
23 สิงหาคม - เปิดตัวอินเทอร์เน็ต
24 สิงหาคม - ยูเครนประกาศเอกราช
25 สิงหาคม - รัฐสภาสูงสุดของเบลารุสประกาศเอกราช
30 สิงหาคม - อาเซอร์ไบจานประกาศเอกราช
31 สิงหาคม - คีร์กีซสถานประกาศเอกราช
1 กันยายน - อุซเบกิสถานประกาศเอกราช
29 ตุลาคม – ยานกาลิเลโอผ่านใกล้ดาวเคราะห์น้อยแกสปรา เป็นยานอวกาศลำแรกที่ผ่านใกล้ดาวเคราะห์น้อย
12 พฤศจิกายน – ทหารอินโดนีเซียเปิดฉากยิงนักศึกษาผุ้ชุมนุมเรียกร้องแบ่งแยกติมอร์ตะวันออก ในเหตุการณ์การสังหารหมู่ที่ดิลี
8 ธันวาคม – ผู้นำจากประเทศเบลารุส รัสเซีย และยูเครน หารือกันเพื่อยุบสหภาพโซเวียตและสถาปนาเครือรัฐเอกราช
25 ธันวาคม – มิคาอิล กอร์บาชอฟประกาศลาออกจากตำแหน่งประธานาธิบดีของสหภาพโซเวียต รวมถึงส่งมอบรหัสนิวเคลียร์ให้กับบอริส เยลต์ซิน ประธานาธิบดีของรัสเซีย
26 ธันวาคม – สมาชิกรัฐสภาโซเวียตร่วมประชุมกัน และล้มเลิกสหภาพโซเวียตอย่างเป็นทางการ ซึ่งนํามาสู่จุดสิ้นสุดของสงครามเย็น
วันเกิด

ข้อมูลเพิ่มเติม: หมวดหมู่:บุคคลที่เกิดในปี พ.ศ. 2534
วันเกิด > มกราคม

7 มกราคม – เอแดน อาซาร์ นักฟุตบอลชาวเบลเยียม
11 มกราคม – ฮโยลิน นักร้องและนักแสดงชาวเกาหลีใต้
12 มกราคม – พิกซี ลอตต์ นักร้องชาวอังกฤษ
13 มกราคม – คู ฮา-รา นักร้องและนักแสดงชาวเกาหลีใต้ (ถึงแก่กรรม 24 พฤศจิกายน พ.ศ. 2562)
20 มกราคม - จุมพล อดุลกิตติพร นักแสดงชาวไทย
27 มกราคม - กริสโต เฟร์นันเดซ นักแสดงชาวเม็กซิโก
วันเกิด > กุมภาพันธ์

8 กุมภาพันธ์ – นัม อูฮยอน นักร้อง นักเต้น และนักแสดงชาวเกาหลีใต้
10 กุมภาพันธ์ – เอมมา โรเบิตส์ นักแสดงชาวอเมริกัน
16 กุมภาพันธ์
เจ้าหญิงอาแล็กซ็องดราแห่งลักเซมเบิร์ก
เซร์คีโอ กานาเลส นักฟุตบอลชาวสเปน
17 กุมภาพันธ์ – เอ็ด ชีแรน นักร้องชาวอังกฤษ
วันเกิด > มีนาคม

3 มีนาคม – พัก โช-รง นักร้องชาวเกาหลีใต้
6 มีนาคม – นิโคล ฟ็อกซ์ นางแบบและนักแสดงชาวอเมริกัน
8 มีนาคม – พัฑฒิดา วงศ์โฆษวรรณ นักร้องและนักแสงดงชาวไทย
11 มีนาคม
เฉียน หลิน นักร้องชาวจีน
แจ็ก ร็อดเวลล์ นักฟุตบอลชาวอังกฤษ
21 มีนาคม – อ็องตวน กรีแยซมาน นักฟุตบอลชาวฝรั่งเศส
29 มีนาคม – ไอรีน ศิลปินชาวเกาหลีใต้
วันเกิด > เมษายน

11 เมษายน – เตียโก อัลกันตารา นักฟุตบอลชาวสเปน
12 เมษายน – ณปภัช วัฒนากมลวุฒิ นักร้องและนักแสดงชาวไทย สมาชิกวงโฟร์-มด
20 เมษายน – แอน วอร์ด นางแบบชาวอเมริกัน
วันเกิด > พฤษภาคม

6 พฤษภาคม - จ๊ะ นงผณี นักร้องชาวไทย
19 พฤษภาคม – บริตทานี ไคลน์ นางแบบชาวอเมริกัน
22 พฤษภาคม – ซูโฮ นักร้องชาวเกาหลีใต้
23 พฤษภาคม
นาดีน อาเมส นางงามชาวอินโดนีเซีย
เลนา เมเยอร์-ลันดรุท นักร้องชาวเยอรมัน
วันเกิด > มิถุนายน

6 มิถุนายน – ซน ดง-อุน นักร้องชาวเกาหลีใต้
16 มิถุนายน – โจ แม็กเอลเดอร์รี นักร้องและนายแบบชาวอังกฤษ
18 มิถุนายน – เคอ เจิ้นตง นักร้องและนักแสดงชาวไต้หวัน
26 มิถุนายน
วิกเตอร์ วานยามา นักฟุตบอลชาวเคนยา
ฮานาเอะ นัตสึกิ นักพากย์ชายชาวญี่ปุ่น
28 มิถุนายน –  ซอฮย็อน นักร้องชาวเกาหลีใต้
30 มิถุนายน – อามาสึกิ นักร้องชาวญี่ปุ่น
วันเกิด > กรกฎาคม

3 กรกฎาคม
โทโมมิ อิตาโนะ นักร้องและนักแสดงชาวญี่ปุ่น
อวี๋ปิน นักร้องนักแสดงชาวจีน
10 กรกฎาคม – อัตสึโกะ มาเอดะ นักร้องและนักแสดงชาวญี่ปุ่น
12 กรกฎาคม – ฮาเมส โรดรีเกซ นักฟุตบอลชาวโคลอมเบีย
13 กรกฎาคม - อังศุมาลิน สิรภัทรศักดิ์เมธา นักแสดงชาวไทย
15 กรกฎาคม – ยูกิ คาชิวากิ นักร้องและนักแสดงชาวญี่ปุ่น
20 กรกฎาคม – ตะวัน วิหครัตน์ นักแสดงชาวไทย
30 กรกฎาคม – ดาวิด การ์ไรรา นักร้อง นายแบบ และนักแสดงชาวโปรตุเกส
วันเกิด > สิงหาคม

16 สิงหาคม
ณภศศิ สุรวรรณ นักแสดงชาวไทย
คว็อน รี-เซ นักร้องชาวเกาหลีใต้ (ถึงแก่กรรม 7 กันยายน พ.ศ. 2557)
26 สิงหาคม – ดีแลน โอ'ไบรอัน นักแสดงชาวอเมริกัน
27 สิงหาคม – อี ซอง-ยอล นักร้องและนักแสดงชาวเกาหลีใต้
วันเกิด > กันยายน

5 กันยายน – สแกนดาร์ เคนส์ นักแสดงชาวอังกฤษ
9 กันยายน
หยาง หยาง นักแสดงชาวจีน
โอสการ์ นักฟุตบอลชาวบราซิล
12 กันยายน – ธนันต์ธรญ์ นีระสิงห์ นักร้องและนักแสดงแชาวไทย
14 กันยายน – นานา นักร้องชาวเกาหลีใต้
17 กันยายน
เรียว อิชิกาวะ นักกอล์ฟชาวญี่ปุ่น
นัยรัตน์ ธนไวทย์โกเศส ยูทูเบอร์ชาวไทย
23 กันยายน – เมลานี อูแด็ง นักเทนนิสชาวอเมริกา
23 กันยายน
คิม คิบอม นักร้องชาวเกาหลีใต้
เมลานี อูแด็ง นักเทนนิสชาวอเมริกัน
27 กันยายน – ซิโมนา ฮาเล็ป นักเทนนิสชาวโรมาเนีย
วันเกิด > ตุลาคม

2 ตุลาคม – โรแบร์ตู ฟีร์มีนู นักฟุตบอลชาวบราซิล
5 ตุลาคม - เซียว จ้าน นักร้องและนักแสดงชาวจีน
7 ตุลาคม
นิโคล ช็อง นักร้องชาวเกาหลีใต้-อเมริกัน
จาง อี้ชิง - นักร้องชาวจีน
8 ตุลาคม -​ แซมมี่ เคาวเวลล์ นักแสดงและนางแบบชาวไทย
10 ตุลาคม – แจร์ดัน ชาชีรี นักฟุตบอลชาวสวิสเซอร์แลนด์
16 ตุลาคม – เจดเวิร์ด นักร้องคู่ชาวไอร์แลนด์
18 ตุลาคม – มาฟุมาฟุ นักร้องชาวญี่ปุ่น
19 ตุลาคม – หลี่ เซี่ยน นักแสดงชาวจีน
23 ตุลาคม – เจ้าหญิงมะโกะ อะกิชิโนะ
30 ตุลาคม - วีรยุทธ จันทรสุข นักร้องนักแสดงชาวไทย
วันเกิด > พฤศจิกายน

3 พฤศจิกายน - ปีติภัทร คูตระกูล พิธีกรชาวไทย
7 พฤศจิกายน - ภาณุพรรณ จันทนะวงษ์ นักแสดงชาวไทย
9 พฤศจิกายน - บัวบูชา ปุณณนันท์ นางแบบ พิธีกรและผู้ประกาศข่าวชาวไทย
22 พฤศจิกายน ซากิ ชิมิซุ นักร้องชาวญี่ปุ่น
วันเกิด > ธันวาคม

1 ธันวาคม – ซุน หยาง นักว่ายน้ำชาวจีน
2 ธันวาคม – ชาร์ลี พูท นักร้องชาวอเมริกัน
9 ธันวาคม – ชเว มินโฮ นักร้องชาวเกาหลีใต้
17 ธันวาคม - ณเดชน์ คูกิมิยะ นักแสดง นักร้อง และนายแบบลูกครึ่งไทย-ออสเตรีย
วันถึงแก่กรรม

ข้อมูลเพิ่มเติม: หมวดหมู่:บุคคลที่เสียชีวิตในปี พ.ศ. 2534
17 มกราคม – สมเด็จพระราชาธิบดีโอลาฟที่ 5 แห่งนอร์เวย์ (พระราชสมภพ 2 กรกฎาคม พ.ศ. 2446)
21 มีนาคม – ลีโอ เฟนเดอร์ นักประดิษฐ์ชาวอเมริกัน (เกิด 10 สิงหาคม พ.ศ. 2452)
3 เมษายน – หม่อมเจ้าวงศานุวัตร เทวกุล (ประสูติ 17 กันยายน พ.ศ. 2447)
11 เมษายน – ชวลี ช่วงวิทย์ นักร้องชาวไทย (เกิด 12 พฤศจิกายน พ.ศ. 2467)
16 เมษายน – เดวิด ลีน ผู้กำกับภาพยนตร์ชาวอังกฤษ (เกิด 25 มีนาคม พ.ศ. 2451)
20 เมษายน – ฮิโระยุกิ เอะบิฮะระ นักมวยสากลชาวญี่ปุ่น (เกิด 26 มีนาคม พ.ศ. 2482)
26 เมษายน – คาร์ไมน์ คอปโปลา นักแต่งเพลงและวาทยกรชาวอเมริกัน (เกิด 11 มิถุนายน พ.ศ. 2453)
3 พฤษภาคม – แยชือ กอชิญสกี นักเขียนชาวโปแลนด์-อเมริกัน (เกิด 14 มิถุนายน พ.ศ. 2476)
21 พฤษภาคม – ราชีพ คานธี นักการเมืองชาวอินเดีย (เกิด 20 สิงหาคม พ.ศ. 2487)
6 มิถุนายน – สแตน เก็ตส์ นักดนตรีแจ๊สชาวอเมริกัน (เกิด 2 กุมภาพันธ์ พ.ศ. 2470)
16 กรกฎาคม – โรเบิร์ต มาเธอร์เวลล์ จิตกรชาวอเมริกัน (เกิด 24 มกราคม พ.ศ. 2458)
29 กรกฎาคม – คริสตีย็อง เดอ กัสทรี ผู้บัญชาการกองทัพฝรั่งเศส (เกิด 11 สิงหาคม พ.ศ. 2445)
8 สิงหาคม – เจมส์ เออร์วิน นักบินอวกาศชาวอเมริกัน (เกิด 17 มีนาคม พ.ศ. 2473)
3 กันยายน – แฟรงก์ คาปรา ผู้กำกับภาพยนตร์ชาวอิตาลี-อเมริกัน (เกิด 18 พฤษภาคม พ.ศ. 2440)
28 กันยายน – เลิศ ประสมทรัพย์ นักร้องลูกกรุงชาวไทย (เกิด 19 กรกฎาคม พ.ศ. 2466)
28 กันยายน – ไมล์ส เดวิส นักดนตรีแจ๊สชาวอเมริกัน (เกิด 26 พฤษภาคม พ.ศ. 2469)
1 ตุลาคม – พระเจ้าวรวงศ์เธอ พระองค์เจ้าเฉลิมพลฑิฆัมพร (ประสูติ 29 เมษายน พ.ศ. 2456)
7 พฤศจิกายน - ทอมออฟฟินแลนด์ ศิลปินชาวฟินแลนด์ (เกิด 8 พฤษภาคม พ.ศ. 2463)
18 พฤศจิกายน – กุสตาว ฮูซาก ประธานาธิบดีคนที่ 9 ของประเทศเชโกสโลวาเกีย (เกิด 10 มกราคม พ.ศ. 2456)
24 พฤศจิกายน – เฟรดดี เมอร์คูรี นักร้อง นักดนตรี และนักแต่งเพลงชาวอังกฤษ (เกิด 5 กันยายน พ.ศ. 2489)
26 พฤศจิกายน – ภิญโญ สาธร นักการเมืองชาวไทย (เกิด 15 เมษายน พ.ศ. 2472)
29 พฤศจิกายน – หม่อมเจ้าจันทร์จิรายุวัฒน์ รัชนี (ประสูติ 21 กรกฎาคม พ.ศ. 2453)
15 ธันวาคม – วาซีลี ไซเซฟ พลซุ่มยิงประจำกองทัพสหภาพโซเวียต (เกิด 23 มีนาคม พ.ศ. 2458)
รางวัลโนเบล

สาขาเคมี – Richard R. Ernst
สาขาวรรณกรรม – นาดีน กอร์ดิเมอร์
สาขาสันติภาพ – อองซานซูจี
สาขาฟิสิกส์ – Pierre-Gilles de Gennes
สาขาสรีรวิทยาหรือการแพทย์ – เออร์วิน เนเฮอร์, แบร์ท ซัคมานน์
สาขาเศรษฐศาสตร์ – Ronald Coase
เต่าหับ

| เต่าหับ |
| --- | --- |

เต่าหับชนิด C. a. kamaroma เป็นชนิดที่ได้ในประเทศไทย

ใต้ท้องที่หับสนิท
สถานะการอนุรักษ์
 ใกล้สูญพันธุ์  (IUCN 2.3)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Sauropsida
อันดับ:: Testudines
อันดับย่อย:: Cryptodira
วงศ์:: Geoemydidae
สกุล:: Cuora
สปีชีส์:: C.  amboinensis
ชื่อทวินาม
Cuora amboinensis (Daudin, 1802)

ชนิดย่อย
 ดูในเนื่อหา
ชื่อพ้อง
 Testudo amboinensis Daudin, 1801
เต่าหับ (อังกฤษ: Asian box turtle, Siamese box terrapin; ชื่อวิทยาศาสตร์: Cuora amboinensis) สัตว์เลื้อยคลานจำพวกเต่าชนิดหนึ่ง   มีรูปร่างคล้ายเต่านา  แต่มีกระดองโค้งนูนสูงกว่า กระดองราบเรียบ ใต้ท้องแบ่งเป็น 2 ตอน ซึ่งเรียกว่า "แผ่น" หรือ "หับ" หรือ "ขีด"  สามารถเก็บขา หัว และหางเข้ากระดองได้มิดชิด อันเป็นที่มาของชื่อ  หัวมีขนาดเล็กสีเหลืองมีลวดลายสีดำ กระดองสีน้ำตาลเข้ม ใต้ท้องสีขาวหรือสีเหลือง ขามีผังผืด โตได้เต็มที่ประมาณ 25 เซนติเมตร
สามารถพบได้ในแหล่งน้ำทุกภาคของประเทศไทยโดยเฉพาะภาคกลางและภาคใต้ ในต่างประเทศพบที่อินเดีย ภูมิภาคอินโดจีน, พม่า, มาเลเซีย, อินโดนีเซีย, ฟิลิปปินส์, สิงคโปร์
เป็นเต่าที่สามารถว่ายน้ำได้ดี แต่ชอบอยู่บนบกที่มีความชื้นมากกว่าลงน้ำ ผสมพันธุ์ในน้ำ แต่วางไข่บนบก ปีหนึ่งวางไข่หลายครั้ง ทว่าวางไข่เพียงครั้งละ 2-3 ฟองเท่านั้น อาหารสามารถกินได้ทั้งพืชและสัตว์
มีชนิดย่อย ถึง 4 ชนิด ได้แก่ C. a. lineata พบในพม่า, C. a. amboinensis พบในอินโดนีเซีย, ซูลาเวสี, C. a. couro พบในสุมาตรา, ชวา, บาหลี และ C. a. kamaroma พบในไทย, มาเลเซีย
นอกจากนี้แล้ว เต่าหับยังมีความแตกต่างหากหลายทางสีสันและลวดลายต่าง ๆ ออกไปอีก
เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 โดยจากสถิติในรอบ 10 ปีที่ผ่านมา พบว่าเต่าหับนับเป็นสัตว์ที่มีการลักลอบซื้อขายกันมากที่สุดในตลาดค้าสัตว์ป่าร่วมกับลิ่น โดยเต่าที่เข้ามาในประเทศไทย ส่วนมากจะถูกนำเข้ามาทางอินโดนีเซียผ่านมาทางมาเลเซีย และเข้ามาทางภาคใต้ของไทย ก่อนจะนำออกต่อไปยังประเทศจีนและเวียดนาม  โดยเต่าหับนอกจากได้รับความนิยมในแง่ของการเป็นสัตว์เลี้ยงแล้ว ยังถือว่าเป็นสัตว์นำโชคอีกด้วย เชื่อว่าจะนำโชคลาภมาสู่ผู้เป็นเจ้าของ โดยเฉพาะหากเต่าหับตัวใดมีหับที่ใต้ท้องมากกว่า 2 ตอน หรือ 3 ตอน และยังนำกระดองไปทำเป็นเครื่องรางของขลังได้อีกด้วย
แหล่งข้อมูลอื่น

ข้อมูลที่เกี่ยวข้องกับ Cuora amboinensis  ที่วิกิสปีชีส์
พ.ศ. 2243

| --- | --- |
ศตวรรษ::  16  17  18
ปี::  2240  2241  2242  2243  2244  2245  2246
| --- | --- |
ปฏิทินสุริยคติไทย: 2243
ปฏิทินกริกอเรียน: 1700 MDCC
Ab urbe condita: 2453
ปฏิทินอาร์มีเนีย: 1149 ԹՎ ՌՃԽԹ
ปฏิทินอัสซีเรีย: 6450
ปฏิทินบาไฮ: −144 – −143
ปฏิทินเบงกอล: 1107
ปฏิทินเบอร์เบอร์: 2650
ปีในรัชกาลอังกฤษ: 12 Will. 3 – 13 Will. 3
พุทธศักราช: 2244
ปฏิทินพม่า: 1062
ปฏิทินไบแซนไทน์: 7208–7209
ปฏิทินจีน: 己卯年 (เถาะธาตุดิน) 4396 หรือ 4336     — ถึง — 庚辰年 (มะโรงธาตุโลหะ) 4397 หรือ 4337
ปฏิทินคอปติก: 1416–1417
ปฏิทินดิสคอร์เดีย: 2866
ปฏิทินเอธิโอเปีย: 1692–1693
ปฏิทินฮีบรู: 5460–5461
ปฏิทินฮินดู: 
 - วิกรมสมวัต: 1756–1757
 - ศกสมวัต: 1622–1623
 - กลียุค: 4801–4802
ปฏิทินโฮโลซีน: 11700
ปฏิทินอิกโบ: 700–701
ปฏิทินอิหร่าน: 1078–1079
ปฏิทินอิสลาม: 1111–1112
ปฏิทินญี่ปุ่น: Genroku 13 (元禄１３年)
ปฏิทินจูเช: N/A
ปฏิทินจูเลียน: กริกอเรียนลบ 10 หรือ 11 วัน
ปฏิทินเกาหลี: 4033
ปฏิทินหมินกั๋ว: 212 ก่อน ROC 民前212年
กล่องนี้:  ดู คุย แก้
พุทธศักราช 2243 ใกล้เคียงกับ
เมษายน ค.ศ. 1700 - มีนาคม ค.ศ. 1701
มหาศักราช 1622
ผู้นำ

พระมหากษัตริย์: สมเด็จพระเพทราชา ( พ.ศ. 2231- พ.ศ. 2246)
เหตุการณ์

12 กุมภาพันธ์ – มหาสงครามเหนืออุบัติขึ้น
4 KINGS 2

| 4 KINGS 2 |
| --- | --- |
ใบปิดภาพยนตร์
กำกับ: พุฒิพงศ์ นาคทอง
บทภาพยนตร์:   พุฒิพงศ์ นาคทอง  รัตนพล ปากเพรียว 
อำนวยการสร้าง:   ฐณะวัฒน์ ธรรมปรีชาพงศ์  โมไนย ธาราศักดิ์ 
นักแสดงนำ:   สมพล รุ่งพาณิชย์  อุกฤษ วิลลีย์ บรอด ดอนกาเบรียล  สุทธิรักษ์ ทรัพย์วิจิตร  สิราษฎร์ อินทรโชติ  เบนจามิน โจเซฟ วาร์นี  ทศพล หมายสุข  ภัทร เอกแสงกุล  ณัฐวุฒิ เจนมานะ  อินทิรา เจริญปุระ 
กำกับภาพ: กฤษดาพล สมานุกูล
ตัดต่อ: ด็อก แบ็ค ดี
ดนตรีประกอบ: วานิลลา สกาย สตูดิโอ
บริษัทผู้สร้าง: กำ-กับ-หนัง เนรมิตรหนังฟิล์ม 
ผู้จัดจำหน่าย: ฉายแสง แอด.เวนเจอร์
วันฉาย: 30 พฤศจิกายน พ.ศ. 2566
ความยาว: 139 นาที
ประเทศ: ไทย
ภาษา: ไทย
ทำเงิน: 95.17 ล้านบาท  (กรุงเทพฯ, ปริมณฑล และเชียงใหม่)  235.9 ล้านบาท  (ทั่วประเทศ)
ก่อนหน้านี้: 4 คิงส์ อาชีวะ ยุค 90
4 คิงส์ 2 (อังกฤษ: 4 Kings II หรือ 4 Kings 2) เป็นภาพยนตร์ไทยแนวนีโอ-นัวร์ ดรามา อาชญากรรม ที่ออกฉายใน พ.ศ. 2566 กำกับและเขียนบทโดย
พุฒิพงศ์ นาคทอง บทภาพยนตร์โดย พุฒิพงศ์ นาคทอง รัตนพล ปากเพรียว นำแสดงโดย สมพล รุ่งพาณิชย์, อุกฤษ วิลลีย์ บรอด ดอนกาเบรียล, สุทธิรักษ์ ทรัพย์วิจิตร, สิราษฎร์ อินทรโชติ, เบนจามิน โจเซฟ วาร์นี, ทศพล หมายสุข, ภัทร เอกแสงกุล, ณัฐวุฒิ เจนมานะ และอินทิรา เจริญปุระ เป็นภาคต่อจาก 4 คิงส์ อาชีวะยุค 90 ภาพยนตร์ที่สร้างปรากฏการณ์ใน พ.ศ. 2564 ในฐานะภาพยนตร์ไทยที่ทำรายได้สูงสุดแห่งปี
เรื่องย่อ

ภาพยนตร์ภาคนี้ดำเนินต่อจากภาคที่แล้ว เรื่องราวเกิดขึ้นเมื่อ ตุ้มเม้ง (ท็อป-ทศพล หมายสุข) นักศึกษากนกอาชีวะถูกลอบทำร้ายจนเกือบตาย เกิดความขุ่นเคืองในหมู่นักศึกษากนกอาชีวะ บ่าง (แหลม-สมพล รุ่งพาณิชย์) แกนนำนักศึกษากนกเตรียมแก้แค้นนักศึกษาช่างกลบุรณพนธ์ที่เป็นศัตรูกัน
ในความขัดแย้งระหว่างนักศึกษาของ 2 สถาบันนี้ โดยมี ยาท เด็กบ้าน (ดี เจอร์ราร์ด) เป็นต้นเหตุ
งานสร้างและกระแสตอบรับ

ในวันที่ 15 ตุลาคม พ.ศ. 2565 ผู้บริหารของค่ายเนรมิตรหนังฟิล์ม ทีมสร้างและบรรดานักแสดงได้ทำพิธีบวงสรวงภาพยนตร์ที่วัดราชสิทธารามราชวรวิหาร โดยก่อนหน้านั้นในเดือนกรกฎาคม ทางทีมสร้างได้เปิดรับสมัครนักแสดงหน้าใหม่ที่จะมาร่วมแสดงในภาพยนตร์เรื่องนี้
ต่อมาในเดือนพฤษภาคม พ.ศ. 2566 ทีมสร้างได้ปล่อยภาพใบปิดแรกของภาพยนตร์ออกมาให้แฟนภาพยนตร์ได้รับชม ในเดือนตุลาคม พ.ศ. 2566 ได้มีการเปิดเผยตัวอย่างแรกของภาพยนตร์ออกมาให้ได้รับชม และมียอดการเข้าชมสูงถึง 1 ล้านครั้งภายใน 24 ชั่วโมง
นักแสดง

สมพล รุ่งพาณิชย์ แสดงเป็น บ่าง กนก
สุทธิรักษ์ ทรัพย์วิจิตร แสดงเป็น รก บุรณพนธ์
สิราษฎร์ อินทรโชติ แสดงเป็น เอก บุรณพนธ์
อุกฤษ วิลลีย์ บรอด ดอนกาเบรียล แสดงเป็น ยาท เด็กบ้าน
ทศพล หมายสุข แสดงเป็น ตุ้มเม้ง กนก
ภัทร เอกแสงกุล แสดงเป็น เค กนก
ณัฐวุฒิ เจนมานะ แสดงเป็น หนุ่ย กนก
เบนจามิน โจเซฟ วาร์นี แสดงเป็น เค บุรณพนธ์
ทัช ณ ตะกั่วทุ่ง แสดงเป็น พ่อของรก บุรณพนธ์
วาสนา พูนผล แสดงเป็น แม่ของรก บุรณพนธ์
โมเดิร์นด็อก แสดงเป็น ตัวเอง (รับเชิญ)
อินทิรา เจริญปุระ แสดงเป็น บุ้ง พี่สาวของบ่าง กนก
อัครินทร์ อัครนิธิเมธรัฐ แสดงเป็น มด ประชาชล
ธามไท แพลงศิลป์ แสดงเป็น แม็กซ์ ประชาชล
คาริญญ์ยวัฒ ดุรงค์จิรกานต์ แสดงเป็น ชาญ เฉลิมสาสน์ (รับเชิญ)
สหจักร บุญธนกิจ แสดงเป็น เฉลิม อาจารย์ของกนกเทคโนโลยี
วิทยา ปานศรีงาม แสดงเป็น นิพนธ์ ผอ.โรงเรียนช่างกลบุรณพนธ์
สุธีรัชย์ ชาญนุกูล แสดงเป็น หัวหน้าของยาท
สหัสชัย ชุมรุม แสดงเป็น ชัย ตาของยาท
สไมล์บัฟฟาโล่ แสดงเป็น กลุ่มลูกค้าในร้านอาหาร (รับเชิญ)
ณัฏฐ์ กิจจริต แสดงเป็น โอ๋ ประชาชล
อิชณน์กร พึ่งเกียรติรัศมี แสดงเป็น บิลลี่ อินทร
วาสนา ชลากร แสดงเป็น แม่บ้าน กนกอาชีวะ
กษิดิ์เดช แสงจันทร์ แสดงเป็น ลูกน้องยาท เด็กบ้าน
เพลงประกอบภาพยนตร์

“บางสิ่ง” (ต้นฉบับ moderndog) ขับโดยร้อง สมพล รุ่งพาณิชย์
“ร้องไปกับฟ้า” ขับโดยร้อง สมพล รุ่งพาณิชย์ ร่วมกับ ดี เจอร์ราด
สะพานข้ามอ่าวซานฟรานซิสโก–โอกแลนด์
รายละเอียด

สะพานประกอบด้วยสองส่วนที่เชื่อมต่อกันที่เกาะเยอร์บาบเวนา ซึ่งเป็นเกาะหินกลางอ่าวอยู่ในเขตเมืองซานฟรานซิสโก ส่วนตะวันตกเชื่อมระหว่างเกาะเยอร์บาบเวนากับตัวเมืองซานฟรานซิสโก เป็นสะพานแขวนสองช่วงต่อกันที่จุดยึดกลาง รินคอนฮิลล์เป็นจุดยึดฝั่งตะวันตกและจุดเชื่อมกับซานฟรานซิสโก โดยมีสะพานโครงถักสั้นอีกสามช่วงเชื่อมต่อกัน ส่วนตะวันออกเชื่อมระหว่างเกาะเยอร์บาบเวนากับเมืองโอกแลนด์ เดิมเป็นสะพานยื่นที่มีเสากลางสองต้น ช่วงสะพานเป็นโครงถักขนาดกลาง 5 ช่วง และทางเลียบเขื่อนแบบโครงถัก 14 ช่วง แต่เนื่องจากความกังวลเรื่องแผ่นดินไหวจึงได้สร้างสะพานใหม่แทน และเปิดใช้ในวันแรงงานปี 2013 บนเกาะเยอร์บาบเวนา สะพานสองชั้นประกอบด้วย สะพานคอนกรีตยาว 98 เมตรทางตะวันออกของจุดยึดสายเคเบิลของช่วงตะวันตก อุโมงค์เยอร์บาบเวนายาว 160 เมตรทะลุผ่านเนินเขาหินกลางเกาะ สะพานคอนกรีตอีกช่วงยาว 241 เมตร และสะพานโครงถักสูงโค้งยาว 356.5 เมตรเชื่อมต่อกับสะพานยื่นเดิม
จุดเก็บค่าผ่านทางอยู่ทางฝั่งโอกแลนด์ (สำหรับรถมุ่งหน้าไปตะวันตกเท่านั้นนับตั้งแต่ปี 1969) มีช่องเก็บค่าผ่านทางทั้งหมด 18 ช่อง โดยปัจจุบันเก็บค่าผ่านทางด้วยระบบอิเล็กทรอนิกส์ FasTrak หรือส่งใบแจ้งหนี้ทางไปรษณีย์ตามข้อมูลทะเบียนรถจากกรมการขนส่งทางยานยนต์ สัญญาณไฟควบคุมการจราจรอยู่ห่างจากจุดเก็บค่าผ่านทางไปทางตะวันตกประมาณ 1,000 ฟุต (300 เมตร) มีช่องสำหรับรถโดยสารประจำทางเท่านั้น 2 ช่อง ซึ่งเลี่ยงจุดเก็บค่าผ่านทางและสัญญาณไฟไปทางด้านขวา (เหนือ) ของจุดเก็บค่าผ่านทาง รถยนต์ที่มีผู้โดยสารหลายคน (คาร์พูล) สามารถใช้ช่องนี้ได้ในช่วงเช้าและเย็นของวันธรรมดา ช่องเก็บค่าผ่านทางซ้ายสุด 2 เลน เป็นช่องสำหรับรถยนต์ที่มีผู้โดยสารหลายคนในช่วงเช้าและเย็นของวันธรรมดา รายงานการจราจรทางวิทยุและโทรทัศน์มักจะกล่าวถึงความแออัดที่จุดเก็บค่าผ่านทาง สัญญาณไฟควบคุมการจราจร หรือลานจอดรถกลางถนนสำหรับพนักงานของสะพาน ซึ่งลานจอดรถยาวประมาณ 1,900 ฟุต (580 เมตร) เริ่มต้นจากจุดที่อยู่ห่างจากจุดเก็บค่าผ่านทางไปทางตะวันออกประมาณ 800 ฟุต (240 เมตร) จนถึงจุดที่อยู่ห่างจากสัญญาณไฟควบคุมการจราจรไปทางตะวันตกประมาณ 100 ฟุต (30 เมตร)
ในช่วงเวลาเร่งด่วนตอนเช้า การจราจรติดขัดบนทางขึ้นสะพานฝั่งโอกแลนด์ย้อนกลับไปถึงทางแยกต่างระดับแมกอาเธอร์ที่ปลายด้านตะวันออกของสะพาน และลุกลามไปยังทางหลวงหลักทั้งสามสายได้แก่ อินเตอร์สเตต 580, 880 และ 80 มุ่งหน้าไปยังริชมอนด์ เนื่องจากจำนวนช่องจราจรบนทางขึ้นฝั่งซานฟรานซิสโกมีข้อจำกัดด้านโครงสร้าง การจราจรติดขัดที่ฝั่งตะวันออกจึงเกิดขึ้นบ่อยในช่วงเวลาเร่งด่วนตอนเย็น
ตอนนี้สะพานอ่าวฝั่งตะวันตกจำกัดเฉพาะรถยนต์ที่ใช้ทางด่วนเท่านั้น คนเดินเท้า จักรยาน และรถยนต์ประเภทอื่นที่ไม่ใช้ทางด่วนไม่สามารถใช้สะพานฝั่งนี้ได้ มีโครงการที่จะเพิ่มทางจักรยานและคนเดินเท้าที่ฝั่งตะวันตก แต่ยังไม่ได้ข้อสรุป บริการรถรับส่งจักรยานของกรมการขนส่งรัฐแคลิฟอร์เนีย (Caltrans) ให้บริการระหว่างโอกแลนด์และซานฟรานซิสโกในช่วงเวลาเร่งด่วนในราคา 1 ดอลลาร์สหรัฐต่อเที่ยวเดียว
ทางลาดลงทางด่วนข้างอุโมงค์ช่วยให้สามารถไปยังเกาะเยอร์บาบเวนาและเกาะเทรเชอร์ได้ เนื่องจากด่านเก็บค่าผ่านทางอยู่ฝั่งโอกแลนด์ สะพานฝั่งตะวันตกจึงเป็นสะพานที่ไม่มีการเก็บค่าผ่านทางโดยพฤตินัย รถที่วิ่งระหว่างเกาะกับซานฟรานซิสโกสามารถข้ามไปมาได้โดยไม่เสียค่าผ่านทาง แต่รถที่เดินทางจากโอกแลนด์ไปยังเกาะเยอร์บาบเวนาโดยไม่ไปซานฟรานซิสโกจะต้องเสียค่าผ่านทางเต็มจำนวน